جنرل فرزاد اسماعیلی:

دفاع اور سلامتی پر کوئی سمجھوتہ نہیں

ایران کی بری فوج کے ایک اعلی کمانڈر نے کہا ہے کہ داعش اور اس کے حامی ایران سے پنجہ آزمائی کی کوشش نہ کریں۔

خبر کا کوڈ: ۴۲۸۶۲۸

تاریخ: ۲۰ شهريور ۲۰۱۷ - ۱۹:۴۹

رسا نیوز ایجنسی کی رپورٹ کے مطابق ایرانی فوج کے خاتم الانبیا ایئر ڈیفنس ہیڈ کوارٹر کے کمانڈر بریگیڈیئر جنرل فرزاد اسماعیلی نے سپاہ پاسداران انقلاب اسلامی کے میزائل حملوں کی جانب اشارہ کرتے ہوئے کہا کہ یہ حملے داعش اور اس کے حامیوں کے لیے واضح پیغام ہیں۔

انہوں نے کہا کہ ایران اپنے دفاع اور سلامتی پر کوئی سمجھوتہ نہیں کرتا اور سن دوہزار چودہ میں ایران کی فضائی حدود سے گزر کر افغانستان جانے والے غیر ملکی فوجیوں کے حامل طیارے کا اتارا جانا اس کا واضح ثبوت ہے۔

بریگیڈیئر جنرل فرزاد اسما‏عیلی نے کہا کہ ستمبر دوہزار چودہ میں ایساف کے ایک سو آٹھ فوجیوں کو لے کر جانے والے جہاز کو غلط معلومات فراہم کرنے پر بندر عباس میں اتار لیا گیا تھا اور پائیلٹ اور عملے کو اس پر معافی مانگنا پڑی تھی۔/۹۸۹/ف۹۴۰/